Lara gorokan Streptokokus nyebar lumantar senggolan raket karo panandhang. Supaya 100 persen yakin yèn wong ketaman lara gorokan Streptokokus, sawijining tes sinebut kultur gorokan prelu dilakoni. Ewasemono, tanpa tes kasebut, kasus sing memper lara gorokan mengkono bisa ditemtokake saka gejala sing tuwuh. Ing kasus-kasus sing memper utawa wis pesthi, antibiotik (obat sing mbrastha bakteri) bisa nyegah penyakit mundhak parah lan bisa nyepetake kasarasan.[3]